22. ΒΑΣΙΛΙΚΟΝ ΔΙΑΤΑΓΜΑ της 14/14 Μαρτ. 1952 (ΦΕΚ Α΄ 64) Περί διατηρήσεως εν ισχύϊ διατάξεων επιτρεπουσών την πρόσληψιν υπαλλήλων εις εκτάτους θέσεις ή επί συμβάσει παρά τη Ανωτάτη Σχολή Οικονομικών και Εμπορικών Επιστημών. Έχοντες υπ’ όψιν: 1)την παρ. 2 του άρθρ. 62 του Νόμ. 1811/1951 «περί κώδικος καταστάσεως των Δημοσίων Διοικητικών Υπαλλήλων», 2)τον Νόμ. 1972/1951 «περί μεταθέσεως χρόνου ενάρξεως της ισχύος και παρατάσεως προθεσμιών του Νόμ. 1811 του 1951 «περί κώδικος καταστάσεως των Δημοσίων Διοικητικών Υπαλλήλων». 3)την υπ’ αριθ. 128/15.2.1952 σύμφωνον γνώμην του Ανωτάτου Συμβουλίου Δημοσίων Υπηρεσιών και 4)την υπ’ αριθ. 157/1952 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον Μόνον.-Διατηρούνται εν ισχύϊ αι διατάξεις της παρ. 3 του άρθρ. 2 του Ν.Δ. 1894/1942 «περί ιδρύσεως Υγειονομικής Υπηρεσίας του Ταμείου απόρων σπουδαστών εν τη Ανωτάτη Σχολή Οικονομικών και Εμπορικών Επιστημών», ως ετροποποιήθησαν δια της παρ. 2 του άρθρ. 2 του Α.Ν. 1538 «περί ρυθμίσεως των αποδοχών των υπαλλήλων των Νομικών Προσώπων Δημοσίου Δικαίου». Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 668 31.Θ.α.22 Οικονομικό Πανεπιστήμιο Αθηνών

[Source: greek_legal_code_raptarchis | Tokens: 1167]